P4 Norge

**P4 Norge,** ofte bare kalt P4**,** er en norsk kommersiell riksdekkende radiostasjon som ble lansert i 1993. Kanalens offisielle navn er P4 Radio Hele Norge AS, og går under slagordet **Lyden av Norge**. 

Kanalen har sitt hovedkontor på Lillehammer, med regionkontor i Oslo. P4-gruppen er heleid av Viaplay Group. Kenneth Andresen er redaktør og administrerende direktør.

## Historikk
Etter å ha sendt i det største kommersielle radionettet i Norge, FM4, i ti år, fikk ikke P4 fornyet denne konsesjonen etter utløpet i 2003. I stedet fikk P4 konsesjon til å sende på det noe mindre FM5-nettet. Kanalen hadde i denne forbindelse en rekke rettstvister gående med kanalen som skulle overta FM4-nettet fra 1. januar 2004, daværende Kanal 4. Et resultat av disse tvistene var at Kanal 4 måtte endre navn til Kanal 24, senere Radio Norge.

Kenneth Andresen og Silje Stang ledet den første sendingen.

På tross av overgangen til et nett med noe lavere dekningsgrad klarte P4 å holde posisjonen som den største kommersielle radiokanalen i Norge. Før overgangen hadde kanalen en tid sogar flere lyttere enn NRK P1. P4 beholdt sin posisjon med en markedsandel på om lag 23 prosent.

Blant kanalens mest populære programmer er *[[P4s radiofrokost|P4s Radiofrokost]]*, *[[LarsenLIVE]]*, *[[Midt i trafikken]]*, *Jorda Rundt*, *P4-kvelden* og *[[Misjonen (radioprogram)|Misjonen]]*. På 1990-tallet sendte de program som *[[Fem høns]]*, *[[God ettermiddag]]*, *[[Inn i natten]]*, *[[Tidsmaskinen (radioprogram)|Tidsmaskinen]]*, *[[Takk for maten]]*, *[[Musikk- karusellen]]* og barneprogrammet *[[Revehiet]]*. 

P4 ble tildelt lokalradiokonsesjoner i de store byene i Norge den 16. mars 2009. Kanalene fikk navnet P5, og startet sine lokalesendinger 1. januar 2010. Det var Medietilsynet som tildelte P4 lokalradiokonsesjonene for byene Oslo, Bergen, Trondheim og Stavanger.

*Radio Prime Halden* var en kommersiell radiostasjon i Halden. Kanalen sendte på FM 107,5 og 98,7. Våren 2015 ble Radio Prime kjøpt opp av P4-gruppen.

## Kanalene til P4-gruppen

### Forgjengere
P4 Jukebox var en nettradiokanal fra P4. Kanalen spilte mye musikk av norske artister, i tillegg til skandinavisk populærmusikk og amerikansk country. P4 Jukebox ble lansert som en erstatning for P4 Oldies sommeren 2002, men ble erstattet av Radio Country høsten 2009.

P4 Oldies var tidligere en nettradiokanal P4 distribuerte over nett. Kanalen spilte musikk fra 1960-, 1970- og 1980-tallet. Kanalen ble lansert 1. juni 2001, men etter et år ble kanalen erstattet med P4 Jukebox.

Andre tidligere nettkanaler fra P4 er P10 Mix, P4 Ballade, P4 Hits, P12 Bandit, og NRJ Norge.
## Prix Radio
P4 har i perioden 2013–2022 vunnet den norske radioprisen Prix Radio over 60 ganger, i flere ulike kategorier.

## Korrespondenter
I årenes løp har P4 også hatt utenrikskorrespondenter.
* USA: Håkon Løtveit 
* Europa: Kjell Gjøstein Resi 
* Midtøsten: Roger Hercz 

## Ledelse
### Kanalsjefer
* 1993–1999: Svein Larsen
* 1999–2001: Hein Espen Hattestad
* 2001–2001: Cecilie Norland
* 2001–2002: Hein Espen Hattestad
* 2002–2003: Rune Brynhildsen
* 2003–2014: Kalle Lisberg
* 2014–2016: Trygve Rønningen
* 2016– : Kenneth Andresen

### Programsjefer
* 1991–1995: Kalle Lisberg
* 1995–1998: Svein Torgersen
* 1998–1999: Kårstein Eidem Løvaas
* 1999–1999: Anne Jortveit
*1999–2001: Morten Scott Jansen
*2001–2003: Otto Haug
* 2003–2006: Trygve Rønningen
* 2006–2008: André Winje Arntzen
* 2008–2011: Jørn Johansen
* 2011–2015: Per Henrik Stenstrøm
* 2015– : Anders Opsahl

## Programledere

* Atle Antonsen
* Bjørn Faarlund
* Eirin Skarstein
* Elisabeth Carew
* Ingjerd Dale
* Jan Normann
* Johan Golden
* Kristian Hope
* Michael Andreassen
* Morten Scott Janssen
* Ole Morten Føreland
* Reidar Buskenes
* Silje Stang
* Øystein Røe Larsen

## Se også
* Norges største radiokanaler

## Referanser


## Eksterne lenker
* 
* 
* Programmer på kanalen i 1998 (arkivert hjemmeside)